Malzac Victorin

I Victorin Malzac dia pretra zezoita misiônera frantsay sady mpanoratra teto Madagasikara tamin' ny faramparan' ny taonjato faha-19. Anisan' ny mahafehy ny teny malagasy sy nahavita asa soratra fototra maro amin’ ny haiteny, ny fitsipi-pitenenana, ny rakibolana ary ny tantaran' i Madagasikara izy. Teraka tamin' ny taona 1840 izy ary maty tamin' ny taona 1913.

 Fiainany sy iraka notanterahiny 
Teraka tamin' ny 22 Janoary 1840 tao Nant (Aveyron any Frantsa) izy. Niditra tao amin' ny fikambanan' ny Zezoita izy tamin' ny taona 1858, tonga tao La Réunion tamin' ny taona 1862, avy eo teto Madagasikara tamin' ny taona 1879 tamin' ny faha-40 taonany"Biographie: RP Victorin Malzac (1840-1913 )", tanikomadagascar.com"Malzac Victorin", tenymalagasy.org. Rehefa vao tonga izy dia nianatra teny malagasy ary lasa mômpera tao Antananarivo (tao Andrainarivo avy eo tao Mahamasina nandimby an' i Antoine Abinal).

 Ny asa soratra nataony 
Betsaka ny asa soratra nataony, fa ny sasany amin' ireo no holazaina eto;

 Dictionnaire malgache‑français (1888)"Dictionnaire Malgache-Français (Hardback)", www.waterstones.com sy Dictionnaire français‑malgache (1893), rakibolana izay samy efa natombok' i Abinal Antoine sy i Callet François, izay nanaovana fanontana nohavaozina tsy tapaka taty aoriana, sady mbola ampiasana ankehitriny;
 Grammaire malgache, nivoaka tamin' ny taona 1908, fitsipi-pitenenana izay ahitana  fampitahana ny fiteny malagasy amin' ny fiteny aostrôneziana hafa;
 Histoire du royaume hova, boky telo nivoaka tamin' ny taona 1912, izay milaza ny tantaran' ny mpanjaka tany amin' ny faritr' Imerina"Malzac Victorin (1840-1913).‎ ‎Histoire du Ryaume Hova, depuis ses origines jusqu'à sa fin‎", www.livre-rare-book.com;
 Vocabulaire de philologie comparée malgache‑malais (1911), bokim-boambolana, sy fandraisana anjara maromaro amin' ny siansa.

 Aperçu de la grammaire malgache (1888);
 Vocabulaire de Philologie Comparée Malgache-Malais  (1911);
 Vocabulaire français-malgache.

 Fandraisana anjara ara-kolontsaina 
Anisan' ny mpanorina ny Akademia Malagasy tamin' ny taona 1902 izy, niaraka tamin' ny manampahaizana momnba ny haiteny sy ny etnôlôjia ary ny sôsiôlôjia teto Madagasikara, ary mpikambana navitrika mandra-pahafatiny. Tamin' ny 8 Avrily 1913 no nodimandry teny amin' ny hôpitaly Andohalo (ao Antananarivo) izy, ary namela fahatsiarovana maro momba ny fahalalana.

 Jereo koa 

 François Callet 
 Antoine Abinal

 Loharano sy fanamarihana